《春暮新斋偕友人步入惠山憩秦氏园亭》
明代·邹迪光

初阳革故阴，同人撰心赏。总辔涉原隰，谷风荐五两。

牵裾袭芳郁，伐木递遐响。林叶渐蒙密，岩葩尽升长。

钩云屡回复，名园出苍莽。旋从童稚入，复偕魔犊往。

岩气乍扫涤，石楼发清爽。瞩远无近寻，临深有余想。

仁智乐在斯，意适忘归鞅。

作者简介：常州府无锡人，字彦吉，号愚谷。万历二年进士。官至湖广副使。年四十，罢官。工诗画，卒年七十余。有《郁仪楼集》、《调象庵集》、《石语斋集》、《文府滑稽》。